**Integrovaný regionálny operačný**

**program 2014 – 2020, verzia 14.0**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oznámenie o zmene strategického dokumentu**

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Bratislava, máj 2023

**I. Základné údaje o obstarávateľovi**

**1. Názov**

Ministerstvo investícií, regionálneho rozvoja a informatizácie SR

**2. Identifikačné číslo**

50 349 287

**3. Adresa sídla**

Pribinova 25

811 09 Bratislava

Slovenská republika

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa**

Ing. Albert Németh, MBA

generálny riaditeľ sekcie IROP

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8602

e-mail: albert.nemeth@mirri.gov.sk

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente a miesto na konzultácie**

Ing. Elena Chrenková Kušnírová

vedúca oddelenia programovania, odbor programovania a metodiky

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel.: +421 2 2092 8606

e-mail: elena.chrenkova.kusnirova@mirri.gov.sk

**6. Miesto a čas konzultácie**

Ministerstvo investícií, regionálneho rozvoja a informatizácie SR, Pribinova 25, Bratislava.

Konzultovať vo veci zmeny posudzovaného strategického dokumentu s celoštátnym dosahom podľa § 63 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o EIA“) je možné počas celého procesu posudzovania strategického dokumentu.

Čas konzultácií sa určí „prípad po prípade“ prostredníctvom kontaktnej osoby a podľa požiadavky a dohody subjektov, ktoré prejavia o konzultácie záujem.

**II. Základné údaje o strategickom dokumente**

**1. Názov**

***Integrovaný regionálny operačný program 2014 – 2020, verzia 14.0***

**2. Charakter**

Integrovaný regionálny operačný program (ďalej len „IROP“) predstavuje strednodobý strategický dokument určujúci základné rámce a prioritné oblasti pre regionálny rozvoj SR v programovom období 2014 - 2020. IROP bol schválený vykonávacím rozhodnutím Európskej komisie C(2014) 10182 zo dňa 18. decembra 2014. Riadiacim orgánom pre IROP zodpovedným za prípravu a implementáciu je Ministerstvo investícií, regionálneho rozvoja a informatizácie SR (ďalej len „MIRRI SR“). Funkciu sprostredkovateľských orgánov pre IROP vykonávajú Ministerstvo kultúry SR, Ministerstvo zdravotníctva SR, 7 vyšších územných celkov a 8 krajských miest.

Posudzovanie vplyvov IROP na životné prostredie Riadiaci orgán pre IROP (ďalej len „RO pre IROP“) – MIRRI SR zabezpečoval v spolupráci s Ministerstvom životného prostredia SR (ďalej len „MŽP SR“) podľa smernice Európskeho parlamentu a Rady 2001/42/ES z 27. júna 2001 o posudzovaní vplyvov určitých plánov a programov na životné prostredie a podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej „zákon č. 24/2006 Z. z.“). Proces posudzovania vplyvov IROP na životné prostredie bol zverejnený na webových sídlach MIRRI SR a MŽP SR. Na základe výsledku procesu posudzovania vplyvov IROP na životné prostredie podľa ustanovení zákona a Smernice 2001/42/ES Európskeho parlamentu a Rady z 27. júna 2001 MŽP SR vydalo dňa 12.05.2014 stanovisko (číslo: 3000/2024-3.4/zk), v ktorom odporučilo prijať strategický dokument s celoštátnym dosahom „Integrovaný regionálny operačný program 2014-2020“.

V súlade s čl. 30 Nariadenia Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006) (ďalej len „všeobecné nariadenie“) má RO právo navrhnúť zmenu operačného programu. Žiadosť o zmeny programov musia byť riadne odôvodnené a musia obsahovať najmä opis očakávaného dosahu zmien programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov stanovených v operačnom programe.

Predmetom zmeny IROP, verzia 14.0 je predovšetkým vytvorenie novej prioritnej osi s názvom „Prioritná os 10 – Podpora pre zmiernenie dôsledkov energetickej krízy – SAFE a úprava finančného rámca IROP formou interných presunov. Cieľom týchto zmien a doplnení v IROP je zabezpečiť maximálne využitie disponibilných zdrojov európskych štrukturálnych a investičných fondov.

**3. Hlavné ciele**

Cieľom návrhov zmien IROP je zabezpečiť efektívnu implementáciu IROP v súlade s legislatívou Európskej únie, SR a príslušnými národnými stratégiami.

Týmito zmenami strategického dokumentu nedochádza k zmene cieľov, ani stratégie IROP.

Ciele programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov IROP, ktoré zostávajú taktiež bez zmeny.

**4. Obsah**

RO pre IROP vykonal v rámci revízie IROP, verzia 14.0 nasledovné zmeny:

1. **Doplnenie novej prioritnej osí č. 10 SAFE**

Predmetom zmeny IROP je vytvorenie prioritnej osi 10 – Podpora pre zmiernenie dôsledkov energetickej krízy – SAFE. Investície v danej prioritnej osi budú riešiť dôsledky energetickej krízy so zameraním na kompenzáciu zvýšených cien energií pre zraniteľné domácnosti, ktoré v rokoch 2022 - 2023 čelia inflačnému tlaku na rast životných nákladov. Prioritná os 10 absorbuje alokácie voľných zdrojov z prioritnej osi 7 – REACT EU.

Predmetná zmena IROP tak reflektuje na národné potreby v čase energetickej krízy, ktorá vznikla jednak v dôsledku nepriaznivých vplyvov pandémie COVID-19 a neskôr aj vojenskej agresie Ruskej federácie proti Ukrajine. Súčasná energetická kríza negatívne zasiahla všetky členské štáty, vrátane Slovenskej republiky. Prudký nárast cien energií významne prispieva k celkovej inflácii v rámci ekonomiky členských štátov a spomaľuje ich hospodársky rast. EK zareagovala na vzniknutú situáciu návrhom právnej úpravy s cieľom poskytnúť ďalšiu flexibilitu využitia Európskych štrukturálnych a investičných fondov (EŠIF) v členských krajinách EÚ na zmiernenie negatívnych dôsledkov energetickej krízy. Predmetná právna úprava bola schválená a od 1. marca 2023 je účinné nariadenie Európskeho parlamentu a Rady (EÚ) 2023/435 z 27. februára 2023, ktorým sa mení nariadenie (EÚ) 2021/241, pokiaľ ide o kapitolu REPowerEU v plánoch obnovy a odolnosti, a ktorým sa menia nariadenia (EÚ) č. 1303/2013, (EÚ) 2021/1060 a (EÚ) 2021/1755 a smernica 2003/87/ES (ďalej „SAFE“). Nariadenie prináša nové flexibility, ktoré umožnia realizovať opatrenia na riešenie dôsledkov energetickej krízy zo zdrojov národnej alokácie EŠIF na programové obdobie 2014-2020, konkrétne umožňuje poskytnúť pomoc pri úhrade nákladov na spotrebu energie v prípade zraniteľných domácností.

Na národnej úrovni bol dňa 14. decembra 2022 uznesením vlády SR č. 806/2022 schválený materiál „Návrh na riešenie dopadov energetickej krízy prostredníctvom EŠIF zdrojov programového obdobia 2014 – 2020 a rámec implementácie (SAFE-CARE)“ predložený MIRRI SR v spolupráci s Ministerstvom financií SR. Vláda SR bodom C.1. uložila vybraným ústredným orgánom vykonávajúcim funkciu riadiacich orgánov vykonať zmenu operačného programu v podobe presunu disponibilného zostatku zdrojov EÚ na podporu opatrení iniciatívy SAFE. Návrh zmeny IROP tak tvorí parciálnu časť horizontálneho procesu zmeny vybraných operačných programov SR financovaných z EŠIF, ktorý sa vykonáva v rámci mobilizácie zdrojov na riešenie dôsledkov energetickej krízy z národnej alokácie EŠIF 2014 - 2020.

Predmetným návrhom zmeny IROP dochádza k zmene v obsahovom zameraní operačného programu – vytvorením novej prioritnej osi za účelom riešenia energetickej krízy, ktoré vznikli v dôsledku ruskej agresie voči Ukrajine a ďalších externých faktorov. Pôvodné ciele IROP sa tak rozširujú o nový cieľ, ktorý je zameraný na kompenzáciu zvýšených nákladov na plyn s možnosťou prípadného rozšírenia aj na náklady za elektrinu pre zraniteľné domácnosti. Napriek navrhovaným presunom finančných prostriedkov nebude dotknuté naplnenie cieľov operačného programu. Ciele IROP na naplnenie stratégie Únie na zabezpečenie inteligentného, udržateľného a inkluzívneho rastu zostávajú bez zmeny.

1. **Presuny finančných prostriedkov v rámci prioritných osí a úprava finančného plánu IROP**

Za účelom zabezpečenia efektívnej implementácie operačného programu a včasnej prípravy na jeho ukončenie RO pre IROP realizuje zmeny finančného plánu prevodom finančných prostriedkov medzi prioritnými osami toho istého programu v rámci tej istej kategórie regiónu a toho istého fondu do 30. septembra 2023[[1]](#footnote-1). Snahou RO pre IROP je týmto pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov[[2]](#footnote-2).

V rámci monitorovania operačného programu sme identifikovali projekty v rôznom stupni realizácie. V prípade **prioritnej osi 2** aktuálne evidujeme 43 mimoriadne ukončených projektov[[3]](#footnote-3), 60 vysoko rizikových projektov a 25 projektov s plánovaným odstúpením od zmluvy o NFP. Na základe týchto údajov eviduje potencionálne možné voľné zdroje v objeme 65,2 mil. Eur (zdroj EÚ) (vysoko rizikové projekty a projekty s plánovaným odstúpením od zmluvy o NFP).

V prípade **prioritnej osi 3** aktuálne evidujeme nízke čerpanie (29,50%[[4]](#footnote-4)) 8 mimoriadne ukončených projektov[[5]](#footnote-5) a 22 projektov s plánovaným odstúpením od zmluvy o NFP. Na základe týchto údajov eviduje potencionálne možné voľné zdroje v objeme 20,2 mil. Eur (zdroj EÚ). Táto suma zahŕňa aj projekt Kreatívneho centra Košického kraja v objeme 16 mil. Eur (zdroj EÚ).

V prípade **prioritnej osi 4** aktuálne evidujeme 3 mimoriadne ukončené projekty[[6]](#footnote-6), 15 vysoko rizikových projektov a 7 projektov s plánovaným odstúpením od zmluvy o NFP. Na základe týchto údajov eviduje potencionálne možné voľné zdroje v objeme 22,5 mil. Eur (zdroj EÚ) (vysoko rizikové projekty a projekty s plánovaným odstúpením od zmluvy o NFP). Zároveň je v procese prípravy úprava zmluvy o financovaní so SIH (finančné nástroje), kde dochádza k zníženiu zazmluvnenej sumy o 11,1 mil. Eur (zdroj EÚ) z dôvodu, ukončenia poskytovania úverov finančným sprostredkovateľom ČSOB (OTP Banka). V súčasnosti má SIH platnú iba jednu zmluvu s finančným sprostredkovateľom (Slovenská sporiteľa), s aktuálne zazmluvnenou výškou alokácie 29,6 mil. Eur (COV).

V prípade prioritnej osi **prioritnej osi 5** aktuálne eviduje nízke čerpanie (34,63%[[7]](#footnote-7)) s hroziacim rizikom nedočerpania celkovej alokácie na prioritnú os.

Vo všetkých identifikovaných rizikových projektoch nemusí dôjsť k mimoriadnemu ukončeniu, teda k nedočerpaniu zazmluvnenej sumy. Potencionálne voľné prostriedky v objeme 74 876 125 Eur (zdroj EÚ) presúvame do **prioritnej osi 1**, v ktorej evidujeme vysoký dopyt v zazmluvnených projektoch s možnosťou jeho uspokojenia a vyčerpania týchto zdrojov uvoľnených v rámci vyššie uvedených prioritných osí IROP.

Súčasťou finančných úprav je aj vznik novej prioritnej osi a presun finančných prostriedkov smerujúcich na pomoc pri úhrade nákladov spojených so spotrebou energie v prípade zraniteľných domácností.

V prípade **prioritnej osi 7**, evidujeme značné množstvo projektov s nízkym resp. s nulovým čerpaním pri ktorých hrozí riziko nedočerpania prostriedkov. Údaje na presun finančných prostriedkov zohľadňujú objem zazmluvnených finančných prostriedkov a čerpaných finančných prostriedkov po zohľadnení vrátených, resp. nedočerpaných finančných prostriedkov v  ukončených projektoch znížených o projekty v procese odstúpenia od zmluvy o NFP a o avizované odstúpenia od zmluvy o NFP, so zohľadnením možných korekcií vo verejnom obstarávaní.

Monitorovacie dáta v prioritnej osi uvádzajú:

* vysoko rizikové projekty predstavujú sumu 40,5 mil. Eur (zdroj EÚ);
* úspora na verejnom obstarávaní je odhadovaná v sume 19,7 mil. Eur (zdroj EÚ);
* plánované odstúpenia od zmluvy je odhadované v sume 6,2 mil. Eur (zdroj EÚ);
* odhadované nedočerpanie finančných prostriedkov, vratky – 10 mil. Eur (zdroj EÚ).

Suma 76,4 mil. Eur tvorí alokáciu pre novú prioritnú os 10.

**Tabuľka č. 1 Presuny finančných prostriedkov v rámci prioritných osí a úprava finančného plánu IROP**

| **Prioritná os** | **Špecifický cieľ (skrátený názov) /****Kategória regiónu** | **Kategória regiónu** | **Alokácia IROP, verzia 13.0** | **Zmeny v alokáciách** | **Alokácia IROP, verzia 14.0** | **Špecifikácia presunov finančných prostriedkov**  |
| --- | --- | --- | --- | --- | --- | --- |
| **1. Bezpečná a ekologická doprava v regiónoch** | 1.1. Cesty | MRR | 155 591 177 | +43 500 000 | 199 091 177  | Presun z PO1, PO2, PO3, PO4, PO5 |
| VRR | 5 580 000 | 0 | 5 580 000 |  |
| 1.2.1. Verejná osobná doprava | MRR | 49 275 906 | +30 511 570 | 79 787 476  | Presun z PO1, PO2, PO3, PO4, PO5 |
| VRR | 8 886 050 | +754 554 | 9 640 606,00  | Presun z PO4 |
| 1.2.2. Cyklodoprava | MRR | 58 315 577 | 0 | 58 315 577 |  |
| VRR | 3 780 000 | +110 000 | 3 890 000  | Presun z PO4 |
| **Spolu MRR** | MRR | 263 182 660 | 74 011 570 | 337 194 230  |  |
| **Spolu VRR** | VRR | 18 246 050 | 864 555 | 19 110 604  |  |
| **Spolu za PO** |   | 281 428 710 | 74 876 125 | 356 304 834  |  |
| **2.** **Ľahší prístup k efektívnym a kvalitnejším službám** | 2.1.1. Komunitné služby | MRR | 55 100 269 | -6 243 261 | 48 857 008 | Presun do PO1 |
| VRR | 9 558 085 | 0 | 9 558 085 |  |
| 2.1.2. Centrá integrovanej zdravotnej starostlivosti | MRR | 53 388 007 | 0 | 53 388 007 |  |
| VRR | 0 | 0 | 0 |  |
| 2.1.3. Nemocnice | MRR | 162 618 791 | 0 | 162 618 791 |  |
| VRR | 0 | 0 | 0 |  |
| 2.1.4. Posilnenie kapacít v zdravotníckom systéme a ochrana verejného zdravia ako reakciu na pandémiu COVID-19 | MRR | 108 112 570 | 0 | 108 112 570 |  |
| VRR | 31 763 121 | -15 405 000 | 16 358 121 | Presun do ŠC 2.2.1. |
| 2.2.1. Materské školy | MRR | 56 469 279 | 0 | 56 469 279 |  |
| VRR | 15 503 209 | +15 405 000 | 30 908 209 | Presun zo ŠC 2.1.4. |
| 2.2.2. Základné školy | MRR | 31 324 934 | 0 | 31 324 934 |  |
| VRR | 2 673 293 | 0 | 2 673 293 |  |
| 2.2.3. Stredné odborné školy | MRR | 112 205 701 | -12 486 520 | 99 719 181 | Presun do PO1 |
| VRR | 8 009 292 | 0 | 8 009 292 |  |
| **Spolu MRR** | MRR | 579 219 551 | -18 729 781 | 560 489 770 |  |
| **Spolu VRR** | VRR | 67 507 000 | 0 | 67 507 000 |  |
| **Spolu za PO** |   | 646 726 551 | -18 729 781 | 627 996 770 |  |
| **3.****Mobilizácia kreatívneho potenciálu v regiónoch** | 3.1. Kultúrny a kreatívny priemysel | MRR | 85 369 540 | -18 302 326 | 67 067 214 | Presun do PO 1 |
| VRR | 8 020 472 | 0 | 8 020 472 |  |
| **Spolu MRR** | MRR | 85 369 540 | -18 302 326 | 67 067 214 |  |
| **Spolu VRR** | VRR | 8 020 472 | 0 | 8 020 472 |  |
| **Spolu za PO** |   | 93 390 012 | -18 302 326 | 75 087 686 |  |
| **4.** **Zlepšenie kvality života v regiónoch s dôrazom na životné prostredie** | 4.1. Zvýšenie energetickej efektívnosti bytových domov | MRR | 187 647 410 | -10 241 307 | 177 406 103  | Presun do PO1 |
| VRR | 18 288 760 | -864 554 | 17 424 206 |  |
| 4.2.1. Zásobovanie pitnou vodou a kanalizácie | MRR | 49 509 670 | -5 353 196 | 44 156 474  | Presun do PO1 |
| VRR | -  | - | -  |  |
| 4.3.1. Zelená infraštruktúra | MRR | 45 582 924 | -5 353 195 | 40 229 729  | Presun do PO1 |
| VRR | - | - | - |  |
| **Spolu MRR** | MRR | 282 740 004 | -20 947 698  | 261 792 306  |  |
| **Spolu VRR** | VRR | 18 288 760 | -864 555  | 17 424 206  |  |
| **Spolu za PO** |   | 301 028 764 | -21 812 253  | 279 216 512  |  |
| **5.** **Miestny rozvoj vedený komunitou** | 5.1.1. Zvýšenie zamestnanosti  | MRR | 45 743 307 | -10 346 307 | 35 397 000 | Presun do PO 1 |
| VRR | 82 585 | 0 | 82 585 |  |
| 5.1.2. Zlepšenie udržateľných vzťahov  | MRR | 25 136 663 | -5 685 458 | 19 451 205 | Presun do PO 1 |
| VRR | 390 730 | 0 | 390 730 |  |
| **Spolu MRR** | MRR | 70 879 970 | -16 031 765 | 54 848 205 |  |
| **Spolu VRR** | VRR | 473 315 | 0 | 473 315 |  |
| **Spolu za PO** |   | 71 353 285 | -16 031 765 | 55 321 520 |  |
| **6.** **Technická pomoc**  | 6.1. Podpora efektívnej implementácie  | MRR | 54 019 725 | 0 | 54 019 725 |  |
| VRR | 1 930 275 | 0 | 1 930 275 |  |
| 6.2. Publicita, informovanie a podpora prijímateľov  | MRR | 5 841 275 | 0 | 5 841 275 |  |
| VRR | 208 725 | 0 | 208 725 |  |
| **Spolu MRR** | MRR | 59 861 000 | 0 | 59 861 000 |  |
| **Spolu VRR** | VRR | 2 139 000 | 0 | 2 139 000 |  |
| **Spolu za PO** |  | 62 000 000 | 0 | 62 000 000 |  |
| **7.** **REACT-EÚ** | 7.1. Zvýšenie atraktivity a konkurencieschopnosti verejnej osobnej dopravy | N/A | 8 600 000 | -3 760 000 | 4 840 000 | Presun do PO 10 |
| 7.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb | N/A | 30 234 489 | -5 560 000 | 24 674 489 | Presun do PO 10 |
| 7.3. Zlepšenie environmentálnych aspektov v mestách a mestských oblastiach | N/A | 13 285 195 | -1 895 000 | 11 390 195 | Presun do PO 10 |
| 7.4. Zvýšenie kapacít základných škôl v Bratislavskom kraji | N/A | 61 264 400 | -31 560 000 | 29 704 400 | Presun do PO 10 |
| 7.5. Zvýšenie počtu žiakov stredných odborných škôl na praktickom vyučovaní v Banskobystrickom kraji | N/A | 23 448 300 | -11 942 921 | 11 505 379 | Presun do PO 10 |
| 7.6. Predprojektová príprava  | N/A | 29 000 000 | -17 678 814 | 11 321 186 | Presun do PO 10 |
| 7.7. Podpora udržateľnosti a odolnosti kultúrnych inštitúcii | N/A | 14 850 600 | -3 970 000 | 10 880 600 | Presun do PO 10 |
| 7.8. Zvýšenie energetickej efektívnosti bytových domov | N/A | 47 800 000 | 0 | 47 800 000 |  |
| **Spolu za PO** |  | 228 482 984 | -76 366 735 | 152 116 249 |  |
| **8.****Technická pomoc – REACT-EÚ** | 8.1. Podpora vytvorenia regionálnych štruktúr na programové obdobie 2021 - 2027 | N/A | 5 000 000 | 0 | 5 000 000 |  |
| 8.2. Podpora existujúcich RO/SO pre IROP pri implementácii REACT-EÚ | N/A | 2 300 000 | 0 | 2 300 000 |  |
| **Spolu za PO** |  | 7 300 000 | 0 | 7 300 000 |  |
| **9. FAST****CARE** | 9.1. Riešenie migračných výziev v dôsledku vojenskej agresie | MRR | 236 830 444 | 0 | 236 830 444 |  |
| VRR | 7 184 012 | 0 | 7 184 012 |  |
| **Spolu za PO** |  | 244 014 456 | 0 | 244 014 456 |  |
| **10.****Podpora pre zmiernenie dôsledkov energetickej krízy - SAFE** | 11.1. Zníženie negatívnych dôsledkov energetickej krízy na ohrozené skupiny | N/A | 0 | +76 366 735 | 76 366 735 | Presun z PO7 |
| **Spolu za PO** |   | 0 | +76 366 735 | 76 366 735 |  |
| **Spolu** | **Spolu MRR** | MRR | 1 578 083 169 |  | 1 578 083 169 |  |
| **Spolu VRR** | VRR | 121 858 609 |  | 121 858 609 |  |
| **Spolu REACT-EÚ** | N/A | 235 782 984 |  | 235 782 984 |  |
| **Spolu IROP** |   | 1 935 724 762 | 0 | 1 935 724 762 |  |

**5. Uvažované variantné riešenia zohľadňujúce ciele a geografický rozmer strategického dokumentu**

Navrhované zmeny IROP, verzia 14.0 sú invariantného charakteru z dôvodu limitovaných možnosti uskutočnenia revízie.

**6. Vecný a časový harmonogram prípravy a schvaľovania**

Navrhované zmeny IROP (verzia 14.0) budú predmetom pripomienkovania a schvaľovania členmi Monitorovacieho výboru IROP.

Po ukončení procesu posudzovania vplyvov na životné prostredie podľa zákona č. 24/2006 Z. z. MIRRI SR predloží navrhované zmeny IROP, verzia 14.0 na posúdenie Európskej komisie prostredníctvom Systému riadenia fondov Európskeho spoločenstva (SFC2014).

V prípade potreby bude IROP, verzia 14.0 ďalej upravená v zmysle pripomienok a odporúčaní Európskej komisie. Podľa čl. 30 všeobecného nariadenia schváli Komisia žiadosti o zmenu programu čo najskôr, ale najneskôr do dvoch mesiacov po ich predložení členským štátom za predpokladu, že sa všetky pripomienky EK náležite zohľadnili.

**7. Vzťah k iným strategickým dokumentom**

*Strategické dokumenty a politiky EÚ*

* Spoločný strategický rámec,
* Európa 2020 Stratégia na zabezpečenie inteligentného, udržateľného a inkluzívneho rastu,
* Strategické usmernenia Spoločenstva,
* Lisabonská stratégia,
* Odporúčania Rady, ktoré sa týka národného programu reforiem Slovenska,
* Pozičný dokument EK,
* Legislatíva ES v oblasti kohéznej politiky.

*Strategické dokumenty a politiky SR*

* Národná stratégia trvalo udržateľného rozvoja,
* Strategický plán rozvoja dopravnej infraštruktúry SR do roku 2020
* Stratégia rozvoja verejnej osobnej a nemotorovej dopravy SR do roku 2020
* Národná stratégia rozvoja cyklistickej dopravy a cykloturistiky SR,
* Koncepcia zabezpečenia výkonu súdnych rozhodnutí v zariadeniach sociálnoprávnej ochrany detí a sociálnej kurately detí /Plán transformácie a deinštitucionalizácie náhradnej starostlivosti,
* Národný akčný plán prechodu z inštitucionálnej na komunitnú starostlivosť v systéme sociálnych služieb,
* Implementačná stratégia – systém integrovaného poskytovania zdravotnej starostlivosti
* Strategický rámec starostlivosti o zdravie pre roky 2014 – 2020
* Štátne vzdelávacie programy,
* Koncepcia územného rozvoja Slovenska.
* Vodný plán Slovenska
* Plán rozvoja verejných vodovodov pre územie SR
* Stratégia adaptácie SR na nepriaznivé dôsledky zmeny klímy
* Stratégia obnovy fondu bytových a nebytových budov v Slovenskej republike
* Energetická politika SR
* Národný plán zameraný na zvyšovanie počtu budov s takmer nulovou potrebou energie

**8. Orgán kompetentný na jeho prijatie**

Monitorovací výbor pre IROP

Európska komisia

**9. Druh schvaľovacieho procesu dokumentu**

Uznesenie Monitorovacieho výboru pre IROP

Vykonávacie rozhodnutie Európskej komisie

**III. Základné údaje o predpokladaných vplyvoch strategického dokumentu na životné prostredie vrátane zdravia**

**1. Požiadavky na vstupy.**

Vstupy pre IROP predstavujú finančné prostriedky z Európskeho fondu regionálneho rozvoja, štátneho rozpočtu Slovenskej republiky a prostriedky z vlastných zdrojov prijímateľov. Návrh zmeny IROP vyplýva z uznesenia vlády SR č. 806/2022, ktorým vláda SR schválila materiál „Návrh na riešenie dopadov energetickej krízy prostredníctvom EŠIF zdrojov programového obdobia 2014 – 2020 a rámec implementácie (SAFE-CARE)“. V zmysle úlohy C.1 bolo predmetným uznesením RO pre IROP uložené predložiť EK revíziu operačného programu s cieľom vyčlenenia zdrojov na opatrenia iniciatívy SAFE. V tejto súvislosti RO IROP vykonal analýzu všetkých prioritných osí s cieľom preskúmať možnosti podporiť implementáciu opatrení na riešenie dopadov energetickej krízy, ako aj s cieľom urýchliť implementáciu IROP a dočerpať všetky pridelené zdroje. Prehľad finančných presunov v členení podľa prioritných osí je uvedený v tab. 1.

**2. Údaje o výstupoch.**

Predmetom zmeny IROP, verzia 14.0 je predovšetkým vytvorenie novej prioritnej osi č. 10 – Podpora pre zmiernenie dôsledkov energetickej krízy – SAFE s tým súvisiaca úprava finančného rámca IROP formou interných presunov. Hlavným cieľom navrhovanej zmeny IROP, verzia 14.0 je podpora opatrení na riešenie dôsledkov energetickej krízy so zameraním na kompenzáciu zvýšených cien energií pre zraniteľné domácnosti, ktoré v rokoch 2022 - 2023 čelia inflačnému tlaku na rast životných nákladov. Finančné prostriedky IROP, presunuté do tejto prioritnej osi, budú využité na podporu úhrady nákladov na energie pre 77 871 zraniteľných domácností. Ako ďalšie navrhované zmeny v strategickom dokumente sú venované úprave finančného plánu tak aby mohlo byť zabezpečené maximálne využitie disponibilných zdrojov európskych štrukturálnych a investičných fondov.

Samotný dokument IROP so sledovaním zmien tvorí prílohu tohto oznámenia, názov prílohy: „Integrovaný regionálny operačný program 2014 – 2020, verzia 14.0“. Príloha obsahuje všetky zmeny podľa bodu 4 časti II. tohto dokumentu.

**3. Údaje o priamych a nepriamych vplyvoch na životné prostredie.**

V súvislosti s navrhovanou zmenou možno očakávať, že vplyvy na životné prostredie v nadväznosti na zmeny jednotlivých prvkov IROP, ktoré sú uvedené vyššie budú svojím rozsahom odlišné od tých, ktoré boli identifikované v procese posudzovania pôvodného návrhu IROP podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Vzhľadom na obsah navrhovanej zmeny IROP, verzia 14.0, ktorej hlavným cieľom je podpora opatrení na riešenie dôsledkov energetickej krízy v rámci novovytvorenej prioritnej osi 10, ktorá finančne bude naplnená presunom finančných prostriedkov z jednotlivých oblastí intervencií v rámci PO 7 REACT–EU. Zároveň sa realizujú aj presuny z jednotlivých oblastí intervencií z prioritnej osi 2 Ľahší prístup k efektívnym a kvalitnejším službám, prioritnej osi 3 Mobilizácia kreatívneho potenciálu v regiónoch, prioritnej osi 4 Zlepšenie kvality života v regiónoch s dôrazom na životné prostredie a prioritnej osi 5 Miestny rozvoj vedený komunitou do prioritnej osi 1 Bezpečná a ekologická doprava v regiónoch, môže dôjsť aj k zmene rozsahu, resp. poklesu miery očakávaných pozitívnych vplyvov na životné prostredie po celkovej implementácii programu.

Predpokladom síce ostáva, že celkový charakter pozitívnych vplyvov IROP na životné prostredie zostane aj po presunoch zdrojov zachovaný, avšak navrhované opatrenia v rámci prioritnej osi 10 „Podpora pre zmiernenie dôsledkov energetickej krízy - SAFE“ sa vyznačujú zameraním odlišným od environmentálneho zamerania opatrení podporovaných v rámci prioritnej osi 1, prioritnej os 4 a prioritnej osi 7. Vzhľadom na výšku presúvanej sumy a zameranie opatrení v rámci novo vytvorenej prioritnej osi 10, ktoré sa nevyznačuje priamym pozitívnym vplyvom na životné prostredie, sa predpokladá, že celková miera pozitívneho vplyvu IROP na životné prostredie nebude rovnaká v porovnaní s jej predpokladom na základe alokácií zdrojov na prioritnej osi 1, prioritnej os 4 a prioritnej osi 7 v aktuálne platnom znení IROP, verzia 14.0.

Novovytvorená prioritná os 10 „Podpora pre zmiernenie dôsledkov energetickej krízy - SAFE“ vzhľadom na jej obsahové zameranie nepredpokladá priamy pozitívny vplyv na životné prostredie.

**4. Vplyv na zdravotný stav obyvateľstva.**

Navrhovanými zmenami IROP sa nepredpokladajú vplyvy na zdravotný stav obyvateľstva. resp. vplyv odlišný od už posúdených vplyvov v rámci SEA procesu IROP.

V dôsledku navrhovanej zmeny IROP sa predpokladá nepriamy pozitívny vplyv na zdravotný stav obyvateľstva, keďže aktivity novovytvorenej prioritnej osi 10 budú prispievať k ochrane zdravia obyvateľov v rámci skupiny zraniteľných domácností, pričom cieľom týchto opatrení je pomôcť im kompenzovať vysoké ceny energií a tým zabezpečiť ich základné životné podmienky.

**5. Vplyvy na chránené územia (napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.) vrátane návrhu opatrení na ich zmiernenie.**

Navrhovanými zmenami IROP sa nepredpokladajú vplyvy na chránené územia odlišných od už posúdených vplyvov v rámci SEA procesu IROP.

**6. Možné riziká súvisiace s uplatňovaním strategického materiálu.**

Navrhovanými zmenami IROP sa nepredpokladajú významnejšie riziká spojené s uplatňovaním strategického materiálu vo vzťahu k životnému prostrediu.

**7. Vplyvy na životné prostredie presahujúce štátne hranice.**

Navrhované zmeny IROP nepredpokladajú vplyv na životné prostredie presahujúce hranice štátu odlišných od už posúdených vplyvov v rámci SEA procesu IROP.

**IV. Dotknuté subjekty**

**1 Vymedzenie zainteresovanej verejnosti vrátane jej združení.**

Účasť pri posudzovaní vplyvov zmeny strategického dokumentu s celoštátnym dosahom sa umožní zainteresovanej verejnosti podľa § 6a zákona č. 24/2006 Z. z., teda napr. fyzická osoba staršia ako 18 rokov, právnická osoba a občianska iniciatíva, ktorá spĺňa podmienky podľa § 6a ods. 3 zákona č. 24/2006 Z. z.

**2 Zoznam dotknutých subjektov.**

* Orgány štátnej správy
* Samosprávne kraje
* Mestá, obce
* Združenia miest a obcí
* Príspevkové a rozpočtové organizácie štátu, samosprávnych krajov, mestá a obcí
* Záujmové združenia právnických osôb (§ 20, písm. f Občianskeho zákonníka)
* Materské, základné a stredné odborné školy, učilištia
* Občianske združenia
* Nadácie
* Neziskové organizácie poskytujúce verejnoprospešné služby
* Neinvestičné fondy
* Krajské školské úrady (nimi zriadené osobitné školy)
* Súkromné a cirkevné školy
* Združenie, zväzok, spolok
* Cirkvi a náboženské spoločnosti
* Fyzické a právnické osoby
* Regionálne združenia
* Záujmové skupiny
* Slovenský červený kríž

**3. Dotknuté susedné štáty.**

Nepredpokladá sa, že by navrhovanými zmenami IROP mohli byť dotknuté susedné štáty. Všetky cezhraničné vplyvy boli zhodnotené v rámci posudzovania vplyvov IROP, pričom nedochádza k takým zmenám, ktoré by mali vplyv na zmenu charakteru vplyvov presahujúcich štátne hranice.

**V. Doplňujúce údaje**

**1. Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu).**

Predkladané oznámenie neobsahuje mapové a iné grafické dokumentácie s výnimkou prílohy, ktorou je podľa § 5 ods. 6 zákona č. 24/2006 Z. z. strategický dokument s vyznačením navrhovanej zmeny.

**2. Materiály použité pri vypracovaní strategického dokumentu.**

* Nariadenie Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006);
* Nariadenie Európskeho parlamentu a Rady (EÚ) 2023/435 z 27. februára 2023, ktorým sa mení nariadenie (EÚ) 2021/241, pokiaľ ide o kapitolu REPowerEU v plánoch obnovy a odolnosti, a ktorým sa menia nariadenia (EÚ) č. 1303/2013, (EÚ) 2021/1060 a (EÚ) 2021/1755 a smernica 2003/87/ES;
* Návrh na riešenie dopadov energetickej krízy prostredníctvom EŠIF zdrojov programového obdobia 2014 – 2020 a rámec implementácie (SAFE-CARE), (schválený uznesením vlády SR č. 806/2022);
* Nariadenie vlády SR č. 19/2023, ktorým sa ustanovujú maximálne ceny za časť regulovanej dodávky plynu pre koncových odberateľov plynu v domácnosti a malých odberateľov plynu a regulovanej dodávky elektriny pre malých odberateľov elektriny a podmienky ich uplatnenia;
* Neoficiálny dokument o zmenách rámca kohéznej politiky v kontexte energetickej krízy v rámci legislatívnych rokovaní REPowerEU, SPI(2022) 59 (október 2022).

**VI. Miesto a dátum vypracovania oznámenia.**

Bratislava, 31.05.2023

**VII. Potvrdenie správnosti údajov**

**1. Meno spracovateľa oznámenia.**

Ing. Elena Chrenková Kušnírová

vedúca oddelenia programovania

odbor programovania a metodiky

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8606

e-mail: elena.chrenkova.kusnirova@mirri.gov.sk

**2. Potvrdenie správnosti údajov oznámenia podpisom oprávneného zástupcu obstarávateľa, pečiatka**

Mgr. Andrej Kosmovský

riaditeľ odboru programovania a metodiky

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8704

e-mail: andrej.kosmovsky@mirri.gov.sk

Ing. Albert Németh, MBA

generálny riaditeľ sekcie IROP

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8602

e-mail: albert.nemeth@mirri.gov.sk

**PRÍLOHA**

Integrovaný regionálny operačný program

(verzia 14.0)

1. OZNÁMENIE KOMISIE - Usmernenia k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu, Kohézneho fondu a Európskeho námorného a rybárskeho fondu a programov cezhraničnej spolupráce v rámci nástroja predvstupovej pomoci (IPA II)(2014 – 2020) (2022/C 474/01) [↑](#footnote-ref-1)
2. Čl. 130(3) všeobecného nariadenia. [↑](#footnote-ref-2)
3. Údaj za rok 2023 [↑](#footnote-ref-3)
4. Údaj k 30.04.2023 [↑](#footnote-ref-4)
5. Údaj za rok 2023 [↑](#footnote-ref-5)
6. Údaj za rok 2023 [↑](#footnote-ref-6)
7. Údaj k 30.04.2023 [↑](#footnote-ref-7)